CELEX: 62018CN0067
Language: ro
Date: 2018-01-30 00:00:00
Title: Cauza C-67/18 P: Recurs introdus la 30 ianuarie 2018 de Dominique Bilde împotriva Hotărârii Tribunalului (Camera a șasea) din 29 noiembrie 2017 în cauza T-633/16, Bilde/Parlamentul

7.5.2018   
            
            
               RO
            
            
               Jurnalul Oficial al Uniunii Europene
            
            
               C 161/14
            
         Recurs introdus la 30 ianuarie 2018 de Dominique Bilde împotriva Hotărârii Tribunalului (Camera a șasea) din 29 noiembrie 2017 în cauza T-633/16, Bilde/Parlamentul
   (Cauza C-67/18 P)
   (2018/C 161/17)
   Limba de procedură: franceza
   
      Părțile
   
   
      Recurentă: Dominique Bilde (reprezentant: G. Sauveur, avocat)
   
      Celelalte părți din procedură: Parlamentul European, Consiliul Uniunii Europene
   
      Concluziile recurentei
   
   
               —
            
            
               Reformarea hotărârii atacate şi prin urmare:
            
         
               —
            
            
               Anularea deciziei Secretarului General al Parlamentului European din data de 23 iunie 2016, notificată la 6 iulie 2016, prin care se precizează „că un cuantum de 40 320 de euro a fost plătit în mod nejustificat în favoarea doamnei Dominique Bilde” și prin care se dispune ca ordonatorul competent și contabilul instituției să procedeze la recuperarea acestei sume.
            
         
               —
            
            
               Anularea ansamblului notei de debit nr. 2016-889 semnate de același director general de finanțe la data de 29 iunie 2016.
            
         
               —
            
            
               Pronunţarea cu privire la cuantumul care trebuie alocat recurentei pentru repararea prejudiciului moral care a rezultat din acuzațiile nefondate emise înainte de orice concluzie a unei anchete, din atingerea adusă imaginii sale și din tulburările foarte serioase care au avut loc în viața sa personală și politică din cauza deciziei atacate.
            
         
               —
            
            
               Pronunţarea cu privire la cuantumul care trebuie alocat recurentei cu titlu de cheltuieli de procedură.
            
         
               —
            
            
               Obligarea Parlamentului European la plata tuturor cheltuielilor de judecată.
            
         
      Motivele și principalele argumente
   
   
               1.
            
            
               Primul motiv întemeiat pe necompetența autorului actului.
               
                           —
                        
                        
                           Aspectele financiare intră în competența Biroului Parlamentului European, iar nu a Secretarului General
                        
                     
                           —
                        
                        
                           Absența unei delegări a Secretarului General
                        
                     
                           —
                        
                        
                           Excepția de nelegalitate ca urmare a atingerii independenței parlamentarilor și a dreptului la o judecată imparțială
                        
                     
         
               2.
            
            
               Al doilea motiv întemeiat pe încălcarea principiului electa una via
               
               
                           —
                        
                        
                           Președintele Parlamentului a sesizat OLAF și instanțele franceze
                        
                     
         
               3.
            
            
               Al treilea motiv întemeiat pe încălcarea dreptului la apărare
               
                           —
                        
                        
                           Încălcarea prezumției de nevinovăție de către Președintele Parlamentului
                        
                     
                           —
                        
                        
                           Administrația Parlamentului este instanță și parte
                        
                     
                           —
                        
                        
                           Variația motivelor invocate de Parlament pe parcursul procedurii
                        
                     
                           —
                        
                        
                           Refuzul din partea Secretarului General de a asculta recurenta
                        
                     
         
               4.
            
            
               Al patrulea motiv întemeiat pe inversarea sarcinii probei
               
                           —
                        
                        
                           Parlamentul a obligat-o pe recurentă să dovedească inexistența vreunei neîndepliniri a obligațiilor din partea acesteia, deși el nu dispunea de niciun element care să îi permită în mod serios să susțină existența unei neîndepliniri a obligațiilor
                        
                     
         
               5.
            
            
               Al cincilea motiv întemeiat pe insuficiența motivării
               
                           —
                        
                        
                           Singurul motiv invocat este publicarea unei organigrame, deși aceasta nu dovedește nimic
                        
                     
         
               6.
            
            
               Al șaselea motiv întemeiat pe atingerea principiilor securității juridice și încrederii legitime
               
                           —
                        
                        
                           Nicio normă nu stabilește lista elementelor care trebuie furnizate și recurenta este, prin urmare, supusă arbitrarității Parlamentului
                        
                     
         
               7.
            
            
               Al șaptelea motiv întemeiat pe atingerea drepturilor civice ale asistenților parlamentari
               
                           —
                        
                        
                           Parlamentul le interzice asistenților să aibă o activitate politică
                        
                     
         
               8.
            
            
               Al optulea motiv întemeiat pe tratamentul discriminatoriu, pe Fumus persecutionis și pe un abuz de putere
               
                           —
                        
                        
                           Recurenta a fost supusă acestei proceduri ca urmare a ostilității politice afișate de Președintele Parlamentului European
                        
                     
         
               9.
            
            
               Al nouălea motiv întemeiat pe atingerea independenței deputaților
               
                           —
                        
                        
                           Activitatea asistentului parlamentar nu se limitează la activitatea legislativă
                        
                     
         
               10.
            
            
               Al zecelea motiv întemeiat pe o eroare de fapt
               
                           —
                        
                        
                           Parlamentul s-a limitat la a răspunde că actele comunicate de către recurentă nu dovedeau nimic, deși aceste documente dovedeau activitatea asistentului
                        
                     
                           —
                        
                        
                           Parlamentul este incapabil să își dovedească susținerile
                        
                     
         
               11.
            
            
               Al unsprezecelea motiv întemeiat pe încălcarea principiului proporționalității
               
                           —
                        
                        
                           Organigrama (punctul de plecare al procedurilor lansate de Președintele Parlamentului) a fost publicată în februarie 2015, dar restituirea plății nedatorate datează din octombrie 2014